kardosdrur/scandi-wiki huggingface dataset:
Caroli Kirke

Caroli Kirke er flertydig og kan henvise til:

 Caroli Kirke (Borås)
 Caroli Kirke (Malmø)
 Caroli Kirke (Varberg)
Fernand Sanz

Fernando "Fernand" Sanz y Martinez de Arizala (28. februar 1881 i Madrid - 8. januar 1925) var en fransk cykelrytter som deltog i OL 1900 i Paris.

Sanz vandt en sølvmedalje i cykling under OL 1900 i Paris. Han kom på en andenplads i disciplinen sprint.

Eksterne henvisninger 

 

Mandlige cykelryttere fra Frankrig
Lloyd Hildebrand

Lloyd Augustin Biden Hildebrand (født 25. december 1870, død 1. april 1924) var en britisk cykelrytter som deltog i OL 1900 i Paris.

Hildebrand vandt en sølvmedalje i cykling under OL 1900 i Paris. Han kom på en andenplads i disciplinen 25 kilometer.

Eksterne henvisninger 

Mandlige cykelryttere fra Storbritannien
Sankt Pauli Kirke (Malmø)

Sankt Pauli Kirke er en evangelsk-luthersk kirke i Malmø i Lunds Stift. Den er sognekirke i Sankt Pauli Sogn.

Kirken er en sekskantet centralkirke, der er tegnet af Viktor Langlet. Byggeriet blev påbegyndt i 1879, og kirken stod færdig i 1882. Kirken er forsynet med et tårn i midten, som er omgivet af tolv mindre tårne. Nær kirken ligger Sankt Pauli nordre, mellemste og søndre kirkegård.

Bygninger, konstruktioner og anlæg i Malmø
Kirker i Skåne län
Preben Kristensen (atlet)

Preben Kristensen ( født 13. december 1937, død 22. februar 2022) var en dansk idrætsleder, medlem af Danmarks Olympiske Akademi, og tidligere dansk mester i bl.a. 400 meter hækkeløb.

Preben Kristensen blev medlem af Frederiksberg Idræts-Forening i 1953, og blev to år efter dansk ungdomsmester i 800 meter løb. Efterfølgende blev det til seks danske seniormesterskaber i træk på 400 meter hæk i perioden 1958-1963) samt to danske mesterskaber i 400 meter 1959-1960, to på 4 x 400 meter 1958-1959 og et i femkamp 1959 samt 17 landskampe.

Preben Kristensen var formand for Frederiksberg Idræts-Forening’s atletikafdeling fra 1966 til 1973 og blev senere mangeårig hovedformand for FIF. Han har tillige været formand for Gymnasieskolernes Idrætslærerforening og var i 1985 medstifter af Danmarks Olympiske Akademi, hvor han i næsten 30 år sad i bestyrelsen. I en omtrent lige så lang periode arbejdede Kristensen - der ikke selv opnåede udtagelse til OL - på at redigere og få udgivet en bog med biografier om alle Danmarks ca. 2000 deltagere i de moderne Olympiske Lege siden begyndelsen i 1896. Biografierne er meget forskellige, også i omfang og kvalitet, men bogen De olympiske blev på 630 sider, da den udkom efter OL 1996 med Danmarks Idræts-Forbund og Danmarks Olympiske Komité som udgivere og forlag. Dette enestående værk er ikke siden fulgt op med nye versioner eller supplementsbind, så OL-deltagere siden 1996 er kun dokumenteret via de såkaldte team-bøger omkring hvert OL-stævne.

Preben Kristensen havde en hovedfagseksamen i idræt fra Danmarks Højskole for Legemsøvelser og underviste derefter i et par år i atletik og idrætssociologi ved DHL, og derefter fra 1960 i gymnasieskoler: Øregård Gymnasium 1960-1962, Gammel Hellerup Gymnasium 1962-1973 og Tårnby Gymnasium fra 1973. Han gik på pension i 2006.

Sammen med Heinrich Duholm grundlagde Preben Kristensen månedsbladet Atletik Nyt i 1962.

Danske mesterskaber 
  1963		400 meter hæk	55,0 sek.
  1962		400 meter hæk	54,2
  1961	800 meter	1.56,3 min.
  1961		400 meter hæk	55,4
  1960		400 meter hæk	56,2
  1960		400 meter	50,3
  1960		4 x 400 meter
  1959		400 meter	49,1
  1959		400 meter hæk	55,0
  1959		4 x 400 meter
  1959		Femkamp
  1958	800 meter 1.58,0
  1958		400 meter hæk	57,0

Personlige rekorder 
 400 m løb: 49,1h sek. 1959
 800 m: 1.52,3h min. 1961
 1500 m: 3.55,5h 1961
 400 meter hæk: 53,8h 1961
 'h' står for tidtagning med håndstopur.

Eksterne henvisninger 
 Statletik.dk – Profil – Preben Kristensen
 FIFs Historie gennem 100 år 
 Danmarks Olympiske Akademi - Preben Kristensen 
 Dansk Atletik Forbund - OL-udstilling åbnet for én dag
 'De olympiske', Biografi af danske OL-deltagere 1896-1996 hos DIF/DOK. Redaktion Preben Kristensen, Hans Agersnap Larsen og Jørgen Schouboe.

Noter 

Hækkeløbere fra Danmark
Atleter fra Frederiksberg IF
Idrætsledere fra Danmark
Mangekæmpere fra Danmark
Sprintere fra Danmark
Arthur Andrews

Arthur Fleming Andrews (1. september 1876 - 20. marts 1930) var en amerikansk cykelrytter som deltog i OL 1904 i St. Louis.

Andrews vandt en sølvmedalje i cykling under OL 1904 i St. Louis. Han kom på en andenplads i disciplinen 25 mil.

Han vandt også en bronzemedalje i cykling under samme OL. Han kom på en tredjeplads i disciplinen 5 mil.

Eksterne henvisninger 
 http://www.sports-reference.com/olympics/athletes/sa/fernand-sanz-1.html 

Mandlige cykelryttere fra USA
Deltagere ved sommer-OL 1904
Cykelryttere ved sommer-OL 1904
Olympiske sølvmedaljevindere fra USA
Olympiske bronzemedaljevindere fra USA
Medaljevindere ved sommer-OL 1904
Leon Meredith

Lewis Leonard "Leon" Meredith (født 2. februar 1882 i London, død 27. januar 1930 i Davos) var en britisk cykelrytter, som deltog i tre olympiske lege før og efter første verdenskrig.

Cykelkarriere 
Meredith dyrkede både banecykling (mest i begyndelsen af karrieren) og landevejscykling (senere i karrieren). Han vandt blandt andet syv verdensmesterskaber i banecykling med motorpace i perioden 1904-1913 og var generelt fremragende i langdistanceløb på banen.

Han deltog første gang ved OL 1908 i London, hvor han stillede op i fire banediscipliner. I 2000 m tandem kørte han sammen med Johnnie Matthews, og parret blev elimineret i semifinalen. I 20 km-løbet var han uheldig at punktere i finalen og nåede ikke medaljerne. I 100 km-løbet var han storfavorit, men også her gik det galt, da han var involveret i et sammenstød med to andre ryttere og senere måtte udgå. Bedst gik det i holdforfølgelsesløb over 1980 yards, hvor han sammen med Ben Jones, Ernie Payne og Clarrie Kingsbury sikkert vandt sin semifinale mod Canada og derpå finalen mod Tyskland og dermed sikrede sig guldet.

Ved OL 1912 i Stockholm stillede Meredith op i landevejscykling (der blev ved disse lege ikke kørt på bane). Der blev kørt ét løb, der fungerede som basis for både en individuel og en holdkonkurrence. Løbet blev afviklet med enkeltstart på en 315 km lang strækning rundt om Mälaren, og Meredith blev individuelt nummer fire med en tid på lidt over 11 timer (næsten 20 minutter efter vinderen). Holdløbet blev afgjort af tiderne for de fire bedste ryttere fra hver nation, og her sikrede Sverige sig guldet, blot ni minutter foran Storbritannien, der fik sølv med Meredith blandt de fire bedste, mens USA fik bronze, yderligere tre minutter efter.

Merediths karriere sluttede ikke med første verdenskrig, og han deltog igen i OL 1920 i Antwerpen i de samme discipliner som i 1912. Her var forskellen, at der kun måtte være fire ryttere fra hver nation, og da en af briterne ikke gennemførte, fik holdet dermed heller ikke nogen placering. Individuelt blev Meredith nummer 18.

Øvrige karriere 
Leon Meredith dyrkede også rulleskøjteløb og var britisk mester i dette i 1911 og 1912. Han ejede desuden selv en rulleskøjtebane.

Han fik patent på et cykeldæk og oprettede et dækfirma.

Han døde af et hjerteanfald under en skitur i Schweiz.

Referencer

Eksterne henvisninger

Mandlige cykelryttere fra England
Deltagere for Storbritannien ved sommer-OL 1908
Deltagere for Storbritannien ved sommer-OL 1912
Deltagere for Storbritannien ved sommer-OL 1920
Olympiske mestre fra Storbritannien
Olympiske sølvmedaljevindere fra Storbritannien
Hermann Martens

Hermann Martens (født 16. april 1877 i Berlin, død 1916) var en tysk cykelrytter, som deltog i OL 1908 i London.

Martens var tysk mester i 1905 og 1906 i 25 km på bane og vandt i alt fem tyske mesterskaber.

Ved OL i 1908 deltog han i flere discipliner uden større held, bortset fra i holdforfølgelsesløb. Her kørte han sammen med Max Götze, Karl Neumer og Richard Katzer. Tyskerne besejrede det franske hold i indledende runde og derpå hollænderne i semifinalen. I finalen mødte de hjemmebanefavoritterne fra Storbritannien, der vandt sikkert med et forspring på ti sekunder ned til tyskerne, mens Canada som bedste taber i semifinalen fik bronze.<ref>

Referencer

Eksterne henvisninger 

Mandlige cykelryttere fra Tyskland
Personer fra Berlin
Deltagere for Tyskland ved sommer-OL 1908
Olympiske sølvmedaljevindere fra Tyskland
Danmarks Olympiske Akademi

Danmarks Olympiske Akademi er et udvalg under Danmarks Idræts-Forbund som startede 1985. Akademiet har bl.a til opgave at følge udviklingen inden for den olympiske bevægelse og udbrede kendskabet til den ved at afholde seminarer, sessioner og debatmøder og udarbejde undervisningsmateriale.

Olympiske Akademi
Etableret i 1985
Thomas Bartholin

Thomas Bartholin henviser til:

 Thomas Bartholin den ældre (1616-1680) - dansk læge
 Thomas Bartholin den yngre (1659-1690) - dansk antikvar
 Thomas Bartholin den yngste (1690-1737) - justitiarius i Højesteret
 Thomas Bartholin-Eichel (1755-1829) - overretsassessor
Thomas Bartholin den yngre

Thomas Bartholin den yngre (født 29. marts 1659 i Roskilde, død 5. november 1690) var en dansk oldforsker, søn af Thomas Bartholin den ældre.

Bartholin blev 18 år gammel udnævnt ("designeret") til historisk professor, 1684 til kongelig antikvarius. I dette embede indsamlede han i sit korte liv en stor mængde håndskrifter til Danmarks historie. I 1684 kom Bjørn Magnusson fra Island og overbragte Bartholin Möðruvallabók, der havde været i familiens eje.

4. april 1685 fik han udstedt et kongebrev, der nedlagde forbud mod svenske antikvarers overhåndtagende opkøb af gamle håndskrifter på Island. Et kongebrev fra 19. februar 1687 fik iværksat en omfattende indsamling fra hele riget af historiske skrifter. Hvad der fandtes i København fik han lavet afskrifter af (Bartholins Collectanea); heraf udgør de ni første bind en annalistisk bearbejdelse af dans kirkehistorie frem til 1552, Bartholins Annales. Hans skrift Antiqvitatum Danicarum de causis comtemptæ a Danis adhuc gentilibus mortis libri tres (dvs. Tre bøger om danske antikviteter om årsagerne til danernes dødsforagt mens de endnu var hedninge, 1689) på ca 700 sider er et for sin tid enestående eksempel på nordisk oldforskning. I 1739 blev disse af en arving overdraget til universitetsbiblioteket og findes nu i det kongelige bibliotek.

Efter to års sygdom døde han af lungetuberkulose og er begravet på Vor Frue kirkegård i København. Han var gift med Anne Tistorph, datter af sognepræsten ved 
Nikolajkirken. De fik en datter og en søn. Sidstnævnte blev født 16 dage før sin fars død, men førte hans navn videre med ære.

Noter

Kilder

Eksterne henvisninger 
 

Historikere fra Danmark
Professorer fra Københavns Universitet
Thomas 2
Danskere i 1600-tallet
Personer i Dansk Biografisk Leksikon
Salmonsens
Faglitterære forfattere fra Danmark
Personer fra Roskilde
Bogsamlere fra Danmark
Dansksprogede forfattere fra Danmark
Thomas Bartholin den yngste

Thomas Bartholin (født 20. oktober 1690 i København, død 1. april 1737) var en dansk jurist. 

Bartholin opdroges, da hans far professor Thomas Bartholin den yngre døde samme år han fødtes, af sin farbror, konferensråd Caspar Bartholin den yngre. Da han var bleven student, rejste han 1710 udenlands, kom hjem 1714 og udnævntes allerede 1715 til professor philosophiae ved universitetet; men det gik med ham som med hans farbror, at universitetet kun kom til at høste den mindste nytte af hans evner, i det hans virksomhed blev ledet i andre retninger, hvilket han sikkert skyldte sin plejefader, hvis i en vis henseende glimrende karriere måtte friste ham til efterfølgelse.

I 1718 fik han sæde som assessor i Hofretten og 1721 i Højesteret; 
1722 blev han justitsraad. Hertil føjedes endnu en betydelig virksomhed, idet han 1729 blev sin 
farbroder adjungeret i generalprokurørembedet med løfte om at succedere ham, og blev en månedstid 
senere virkelig generalprokurør. 1730 blev han assessor i Konsistorium, etatsråad og endelig 
assessor i Kancellikollegiet. 1732 paatog han sig hvervet som universitetskvæstor, og 1736 udnævntes han 
til justitiarius i Højesteret, hvorefter han nedlagde embedet som generalprokurør; et halvt år efter 
døde Bartholin efter få dages Sygdom. Han roses for sin omsigtsfulde Styrelse af Universitetets 
Pengevæsen, og sin interesse for Universitetet fik han ogsaa Lejlighed til at vise ved den betydelige Andel, 
han havde i Udarbejdelsen af den nye Fundats af 1732. B.s videnskabelige Interesser gik i 
historisk Retning, og nogle Skrifter vedrørende Æmner af den ældre danske Historie vidne herom, 
hvoriblandt maa nævnes hans omhyggelige Udgave af den et Aarhundrede tidligere afdøde lundske Biskop 
Mogens Madsens «Episcoporum ecclesiæ Lundensis series» (1710). Disse offentliggjorde han allerede, inden han 
blev Professor, og Forfatterbanen betraadte han ikke senere. B. ægtede 8. April 1726 sin Farbroders Datter, 
Else Magdalene Bartholin, f. 24. Juni 1680 d. 9. Juli 1763, Enke efter den 1710 afdøde Ole Rømer.

Kilder 

 

Højesteretspræsidenter fra Danmark
Danskere i 1700-tallet
Personer fra København
Thomas 3
Historikere fra Danmark
Professorer fra Københavns Universitet
Dommere i Hofretten (Danmark)
Dansksprogede forfattere fra Danmark
Franz Julius Lütkens

Franz Julius Lütkens (født 21. oktober 1650 i Dellien i hertugdømmet Lauenborg, død 12. august 1712) var en dansk præst. 

Efter at have fuldendt sin skolegang på gymnasiet i Lüneburg studerede han fra 1668 af i Wittenberg, Jena og Hamborg. Da han havde afsluttet sine universitetsstudier, søgte han praktisk vejledning hos den bekendte bibelteolog, superintendent Sandhagen i Lüneburg, den samme mand, der fik så stor Betydning for Speners udvikling. I 1676 blev Lütkens rektor ved den Saldernske Skole i Brandenburg, 1679 diakon i Magdeburg, 1685 første præst, provst og prosuperintendent i Stargard og 1688 provst og kirkeråd i Berlin. Han stod allerede højt på embedsstigen og nød stor anseelse hos den preussiske regering, da han 1702 blev udnævnt til medlem af et konvent, der skulle forberede en union imellem den lutherske og reformerte kirke. Men han nægtede at forhandle og gjorde rede for sit standpunkt i et stridsskrift, der vakte stort røre. Da han derved tabte sin anseelse, og hans fremtid var usikker, modtog han 1704 en kaldelse til Danmark som tysk hofprædikant, assessor i konsistoriet og teologisk professor ved det ridderlige akademi i København. Samme år blev han ved kongelig diplom dr. theol.. 

Lütkens var ikke pietist, men stærkt påvirket af den filantropiske retning, der udgik fra pietisterne i Halle og særlig omfattede hedningemission og almuens oplysning. Frederik IV, som ønskede at grunde en mission blandt de hedninger, der fandtes inden for dansk landområde, fandt hos Lütkens den støtte, han tidligere forgæves havde søgt her hjemme. Ved hjælp af missionærer, Lütkens fik indkaldt fra Halle, grundlagdes Trankebarmissionen 1705, og Lütkens førte tilsynet med den til sin død. At han ikke kunne udsende danske mænd, havde sin grund i den uvilje over for missionstanken, han mødte fra ortodoks side, særlig hos Sjællands biskop Henrik Bornemann. Samtidig hermed virkede han for oprettelsen af almueskoler i København og oprettede selv 2. Ligeledes indførte han konfirmation i Petri tyske menighed. Derimod tog han bestemt afstand fra de egentlige pietistiske bevægelser, og i forening med biskop Bornemann udarbejdede han forslag til forordningen af 2. oktober 1706, der forbød gudelige forsamlinger og udbredelsen af pietistiske skrifter. Han var medlem af den kommission, der forberedte forordningen af 1. august 1707 om en ny form for den teologiske embedsprøve. Hans skrifter, der på få undtagelser nær udkom i Tyskland og på tysk, de fleste efter hans død, havde ingen betydning for dansk åndsliv.

Kilder 

 

Præster fra Tyskland
Præster fra Danmark
Tyskere i 1600-tallet
Danskere i 1700-tallet
Hofprædikanter fra Danmark
Kaza

KAZA er en dansk-ejet butikskæde som forhandler lædervarer - herunder tasker, punge og kufferter og andet tilbehør til alle aldersgrupper. KAZA åbnede sin første butik i Roskilde i 1989. Dengang hed butikken Zara Lædervarer. Dette navn blev dog ændret til KAZA, da den store spanske modetøjskæde “Zara” gjorde krav på navnet og ikke accepterede at en dansk butikskæde hed det samme som dem. Siden har kæden udvidet løbende med nye butikker fordelt på de største byer på Sjælland. I dag kan man finde KAZA butikker i Roskilde, København, Frederiksberg, Østerbro, Greve, Hørsholm, Køge og Næstved.

KAZA.dk 
I 2012 åbnede KAZA op for sin online butik, som rummer et af Danmarks største varesortimenter inden for kufferter og lædervarer. Sortimentet dækker de største alt fra internationale til mindre danske varemærker, herunder Samsonite, Stine Goya, Pia Ries, Belsac og Bjørn Borg. Med etableringen af en webshop er KAZAs vision at blive foretrukne lædervareforhandler i Danmark. Deres koncept bygger på et bredt udvalg, kvalitetsprodukter og gratis levering.   
 

Etableret i 1989
Lædervarekæder i Danmark
Virksomheder i København
Indre By (København)
Tegnér (flertydig)

Tegnér henviser til blandt andre:

 Alice Tegnér, komponist
 Elof Tegnér, historiker
 Esaias Tegnér, biskop og digter
 Esaias Tegnér den yngre, sprogforskere

Svenske efternavne
Niels Kuntzes hus

Niels Kuntzes hus er en bygning i Östergatan i Malmø. Det indgår i St. Gertruds-kvarteret, et af Malmøs seværdigheder med mange gamle restaurerede bygninger.

Niels Kuntzes hus blev opført omkring 1530 af borgmester Jep Nielsen, der gav det til sin svigersøn Niels Kuntze. Kuntze avancerede selv til både rådmand og borgmester.

Huset har været genstand for omfattende arkæologiske undersøgelser, og derfor ved man en hel del om, hvordan det blev brugt på Kuntzes tid. Da var det delt i to lejligheder, hvor Kuntze og hans hustru Anne boede i den, der vendte mod vest. I kælderen var der lagerlokaler, i stueetagen var der handelslokaler, mens privatboligen lå på første sal. På gårdsiden var der stald, bryghus og lignende. De nuværende udbygninger er ikke de oprindelige, men stammer fra først i 1700-tallet.

Eksterne henvisninger 
 
 Niels Kuntzes hus i Fotevikens Museums databas. 

Bygninger, konstruktioner og anlæg i Malmø
Seværdigheder i Malmø
Etableret i 1530
Goodyear

Goodyear har flere betydninger og kan referere til:

 Charles Goodyear (1800 – 1860) opfinder af vulkaniseringen af gummi
 Dana Goodyear (født 1976), Amerikansk journalist og digter
 Gary Goodyear canadisk politiker
 Joseph Goodyear
 Julie Goodyear britisk tv-skuespillerinde
 William "Billy" Goodyear (1865 – 1936), træner i amerikansk fodbold, avisredaktør og politiker

 Goodyear Tire and Rubber Company
 Goodyear Aerospace
 Goodyear Blimp
 Goodyear Inflatoplane

 Goodyear Welt, en skobyggeproces udviklet af Charles Goodyears søn, Charles Goodyear Jr.

 Goodyear, Arizona, en by i USA
 Goodyear (film), en pornografisk film fra 1950'erne
Calliergonella

Calliergonella (Spydmos) er en lille slægt af mosser med to arter.

I Danmark findes fra denne slægt arten Spids Spydmos (Calliergonella cuspidata).

Navnet Calliergonella er diminutiv af Calliergon, der betyder 'et smukt værk', dvs. 'et smukt mos' (af græsk kallos 'skønhed' og ergon 'værk' eller 'arbejde')
.

Noter

Kilder 
 Smith, A. J. E. The Moss Flora of Britain and Ireland, 2004, Cambridge University Press, 
 Mogensen, G.S. & Goldberg, I. Danske og latinske navne for mosser, der forekommer i Danmark, 2005. pdf-dokument

Mosslægter
Hypnaceae
Sonos

Sonos er et firma der har specialiseret sig i musiksystemer, som gør det muligt at høre musik trådløs til Sonos's musikenheder og centralt styre sin musik og musik-zonerne fra sin smartphone eller en anden kontrolenhed. Der er mange, som bruger den populære højtaler, og der er efterhånden kommet mange forskellige af slagsen.

Kilder 

Lydteknologi
Elektronikvirksomheder fra USA
Chris Burke

Chris Burke er navnet på:

 Chris Burke (skuespiller) (født 1965) - amerikansk skuespiller
 Chris Burke (baseballspiller) (født 1980) - baseballspiller
 Chris Burke (fodboldspiller) (født 1983) - skotsk fodboldspiller

Se også 
 Chris Burke-Gaffney - canadisk sangskriver og producer
George Boyd

George Boyd er navnet på:

 George Boyd (fodboldspiller) (født 1985) - skotsk fodboldspiller
 George Boyd (dramatiker) - canadisk dramatiker
 George Milward Boyd (født 1851) - canadisk politiker
 George Boyd (pottemager) (1825–1886) - newzealandsk pottemager

Se også
 George Boyd-Rochfort - irsk modtager af victoriakorset
James Henry

James Henry er navnet på:
 James Henry (kongressmand) (1731–1804) - amerikansk advokat, kongressmand for Virginia
 James Henry (digt) (1798–1876) - irsk poet og lærd
 James Henry (forfatter) - britisk komedieforfatter
 James Henry (fodboldspiller) (født 1989) - engelsk fodboldspiller
Antonio da Monza

Antonio da Monza var en italiensk bogmaler, der virkede ca. 1500 i Milano. Han stammede fra Monza i Lombardiet og tilhørte Franciskanerordenen. 

Antonio da Monza kunne identificeres ved sin signatur i bemalet en messebog, Festmissalen til pave Alexander VI . Titelbladet og enkelte andre blade herfra findes i Albertina i Wien. En messebog med hyldest til Jesus, beregnet for højtidelighederne ved påske findes på J.Paul Getty-museet.

Noter 

Personer fra Italien
Personer fra renæssancen
FM 30-31B

FM 30-31B (Field Manual 30-31B) er et påstået tillæg til den amerikanske hærs feltmanual, der dukkede op i 1970'erne. Feltmanualen skulle angiveligt vise, hvordan USA ville bruge venstreorienterede europæiske gruppers navn ved udførelse af terroraktioner i Vesteuropa, hvis USA's vesteuropæiske allierede ikke selv slog tilstrækkelig hårdt ned på venstreorienterede kredse. I Danmark bragte Dagbladet Information i flere tilfælde artikler om den påståede ægte feltmanual.

Ifølge både det amerikanske udenrigsministerium og det amerikanske Senats efterretningskomite er FM30-31B et falsum, fabrikeret af den sovjetiske efterretningstjeneste KGB. En KGB-afhopper bekræftede senere overfor den amerikanske kongres, at der var tale om et KGB-falsum. Forsvarets Efterretningstjeneste drog i 1976 ligeledes den konklusion, at FM30-31B var et falsum der skulle bruges i en disinformations-kampagne mod Vesten.

I efteråret 2014 blev Mitrokhin-arkivet gjort offentligt tilgængeligt i Churchill Archives Centre, Cambridge. Her hedder det om FM30-31B:

I juni-juli 1977 blev et dokument fra den amerikanske hær og et hemmeligt tillæg hertil, som specielt var fabrikeret i KGB, placeret hos ledende kredse i en række stater, i hvilket afsløres konkrete metoder og former for USA's indblanding i andre landes indre anliggender, herunder omstyrtelse af regimer, som ikke passer amerikanerne. Aktionen fremkaldte en negativ reaktion fra kendte personer i Venezuela, Argentina og Panama. De krævede lukning af de amerikanske militærmissioner. Aktionen fik også bred pressedækning i Spanien, Grækenland og Tyrkiet med krav om nødvendigheden af at afbryde samarbejdet med USA, samt negative reaktioner i Thailand og Filippinerne.I juli 1977 blev udgivelse i Mexico af en månedlig bulletin påbegyndt, et af KGB kontrolleret trykt organ for en anti-imperialistisk bevægelse til forsvar for de latinamerikanske landes nationale rigdomme.''

Noter

Kilder 
Misinformation about "Gladio/Stay Behind" Networks Resurfaces, 20.01.2006 www.america.gov

Den kolde krig
Spionage
United States Army
Rudolph Lewis

Rudolph Ludewyk Lewis (født 12. juli 1887, død 29. oktober 1933) var en sydafrikansk cykelrytter som deltog i OL 1912 i Stockholm.

Lewis blev olympisk mester i cykling under OL 1912 i Stockholm. Han vandt i disciplinen landevejsløb.

Eksterne henvisninger 

Mandlige cykelryttere fra Sydafrika
Deltagere ved sommer-OL 1912
Anthonie Leemans

Anthonie Leemans (født 1631 i Haag, død 1673 i Amsterdam) var en hollandsk guldaldermaler.

Hans virke er kun svagt belyst, men det antages, at han var storebror til Johannes Leemans; brødrene er kendt for levende beskrivelser af jagtmotiver. Anthonie malede også italienske landskaber med soldater.

Ifølge Houbraken, skabte han sig en formue gennem sine malerier af jagtscener, fuglereder og våben; imidlertid er det ikke klart, hvilken af brødrene hab sigtede til med denne beskrivelse.

Referencer

 Anthonie Leemans on Artnet

Malere fra Nederlandene
Personer fra Haag